(Art. 2, 6.) Dominus Rainaldus de Alba Petra, presbyter canonicus predicte capelle testis productus et parte dictorum religiosorum contra dictos decanum et capitulum predictos receptus, juratus et examinatus. Requisitus super secundo articulo dictorum religiosorum qui sic incipit. Item quod predicta ecclesia sancti Medardi Diuionis cum suo parochiatu est et cetera, dixit quod credit dictum articulum verum esse quia dicta ecclesia gubernari consueuit per canonicos dicti monasterii sancti Stephani. Item requisitus super sexto articulo qui sic incipit Item quod ipsa (Art. 9 à 13.) ecclesia que appellatur capella ducis et cetera, dixit se nihil scire. Item requisitus super nono articulo qui sic incipit. Item quod iterato suscitata questione et cetera. Item super decimo articulo qui sic incipit. Item quod dicta ordinatio seu amicabilis compositio et cetera, dixit quod a sex annis citra quadam die de qua non recolit ipse qui loquitur audiuit legi quemdam compositionem olim factam inter dictas partes in qua continebatur quod Odo, dux Burgundie, laudauerat ipsam compositionem. Item requisitus super undecimo articulo qui sic incipit. Item quod dicta compositio et capella et cetera, dixit quod credit dictum articulum verum esse quia a quadraginta septem annis proximo preteritis ipse qui loquitur pluries vidit usque ad tempus fratris Girardi, quondam abbatis dicti monasterii, qui decessit bene sunt undecimo anni elapsi quod dicta compositio obseruabatur inter dictas partes et inter eas non erat aliqua dissensio. Item requisitus super duodecimo articulo qui sic incipit. Item quod de predictis fuit et est publica vox et cetera, dixit quod publica vox et fama fuit et est apud dictas ecclesias sancti Stephani et capelle et etiam apud Diuionem quod predicta ecclesia sancti Medardi est ecclesia parochialis et pertinet ad abbatem et conuentum et monasterium sancti Stephani Diuionis pleno jure et quod castrum diuionense pro ut circuitus murorum ipsius castri claudit dictum castrum est intra parochiatum sancti Medardi predicti in quo castro sita est predicta capella ducis ut dicit testis qui loquitur excepta parte illa dicte capelle que sita est extra muros dicti castri. Interrogatus quid est dicere publica vox et fama dixit quod illud quod a pluribus et communiter dicitur pro ut credit. Item interrogatus unde primo habuit originem huiusmodi vox et fama, dixit quod nescit. Item interrogatus super tertio decimo articulo qui sic incipit. Item quod supra discordia et cetera, dixit se nihil scire. Item requisitus super tricesimo (Art. 32 à 37.) secundo articulo qui sic incipit. Item intendit probare dictus procurator et abbas et conuentus et cetera, quod tunc ordinatum fuit inter partes quod omnia acta et cetera, dixit se nihil scire. Item requisitus super tricesimo quinto articulo qui sic incipit. Item intendit probare dictus procurator quod abbas et conuentus predicti monasterii habuerunt et cetera, dixit quod credit dictum articulum verum esse, nec aliud voluit dicere seu deponere super dicto articulo. Item requisitus super tricesimo sexto articulo qui sic incipit. Item quod tempore dictarum compositionum et post et cetera, dixit quod bene sunt viginti anni elapsi quod dominus Simon dictus Li groyois presbyter erat cellerarius dicte capelle et recipiebat omnia bona provenentia occasione dicte capelle et ea equaliter distribuebat prout credit inter canonicos dicte capelle. Ita quod tantum percipiebat ab ipso cellerario ecclesia sancti Stephani desserviens per unum de canonicis suis quantum unus ex canonicis dicte capelle, dicens quod bene sunt quadraginta anni elapsi quod primo audiuit dici in dicta capella et alibi a pluribus de quibus non recolit quod dicta ecclesia sancti Stephani aut abbas ipsius ecclesie vel eius mandatum percipiebat nomine ipsius ecclesie in dicta capella unam prebendam modo predicto. Item requisitus super tricesimo septimo articulo qui sic incipit. Item quod de pecunia et cetera, dixit quod bene sunt quadraginta anni elapsi quod ipse vidit fratrem Parisium nunc cantorem dicte ecclesie sancti Stephani seruire in dicta capella pro dicta ecclesia sancti Stephani et vidit quod tantum percipiebat de pecunia que solui consuevit pro anniversariis quantum unus de canonicis predicte capelle et post dictum fratrem Parisium, vidit seruire in dicta capella fratrem Nicolaum, dictum Laudate, canonicum sancti Stephani qui de dicta pecunia modo simili percipiebat et deinde ita vidit de fratre Odone dictum Verroquier canonici (Art. 38 à 40.) dicti monasterii non sunt adhuc sex anni elapsi et ita vidit fieri pluries et per plures annos in choro dicte capelle presentibus decano et canonicis dicte capelle qui tunc presentes erant et hoc fiebat publice in dicto choro prout dicit ipse qui loquitur. Item requisitus super tricesimo octauo articulo qui sic incipit. Item quod a tempore dicte compositionis ex certa sciencia per sedem apostolicam confirmate et cetera, dixit quod nescit quando dicta compositio fuit confirmata sed ipse vidit a quadraginta annis proximo preteritis usque ad tres annos proximo preteritos vel quatuor quod abbas et conuentus predicti seruierunt in dicta capella per unum de canonicis suis idoneum et fidelem sicut unus de canonicis dicte capelle et ita vidit per plures annos et quasi continue a dicto tempore usque ad dictos tres vel quatuor annos dicens ipse qui loquitur quod credit quod si abbas sancti Stephani predicti vellet presentare unum de canonicis suis idoneum ad seruiendum in dicta capella pro ecclesia sancti Stephani sicut unus ex canonicis dicte capelle et qui presentatus dictis decano et capitulo vellet obedire eisdem sicut obediuit canonicis dicte capelle dicti decanus et capitulum libenter reciperent ipsum canonicum ad seruiendum in dicta capella pro ipsa ecclesia sancti Stephani et de hoc est certus ipse qui loquitur ut dicit. Item requisitus super tricesimo nono articulo qui sic incipit. Item quod abbas et conuentus seu ecclesia sancti Stephani predicti prebendam unam et cetera, dixit quod ipse credit quod abbas et conuentus seu ecclesia sancti Stephani predicti prebendam unam perceperunt de bonis dicte capelle per plures annos nec aliud voluit dicere seu deponere super huiusmodo articulo. Item requisitus super quadragesimo articulo qui sic incipit. Item quod predictis fuit et est publica vox et cetera, dixit per juramentum suum quod publica vox et fama fuit et est apud dictas ecclesias sancti Stephani et capelle et publicum est et notorium (Art. 41.) in locis predictis, quod abbas et conuentus predicti habuerunt et perceperunt et habere et percipere consueuerunt in dicta capella unam prebendam integram de bonis dicte capelle, sicut unus de canonicis dicte capelle et ipsam perceperunt a dicta capella eodem modo quo canonici residentes et desseruientes in dicta capella perceperunt et habuerunt et fuit et est similiter publica vox et fama in locis predictis quod post dictam compositionem aliquanto tempore fructus redditus et obuentiones ac bona prouenentia occasione dicte capelle recipiebantur a cellerario dicte capelle et per ipsum cellerarium distribuebantur equaliter inter canonicos, ita quod tantum percipiebat abbas et ecclesia sancti Stephani desseruiens per unum de canonicis suis in dicta capella quantum unus de canonicis dicte capelle et similiter de pecunia que solui consueuit in dicta capella pro anniversariis annis singulis et similiter fuit et est publica vox et fama in locis predictis quod abbas et conuentus predicti seruierunt in dicta capella per unum de canonicis suis idoneum et fidelem sicut et unus de canonicis dicte capelle per triginta annos et amplius. Interrogatus quid est dicere publica vox et fama dixit ut supra. Interrogatus unde habuit originem dicta fama et vox dixit quod nescit. Item requisitus super quadragesimo primo articulo qui sic incipit. Item intendit probare quod abbate et conuentu percipientibus et cetera, dixit quod quindena festi Ascentionis domini proximo preterita fuit unus annus elapsus quod decanus et capitulum dicte capelle diuiserunt prebendas dicte capelle ita quod canonici ibidem residentes et desseruientes habent prebendas distinctas et assignatas et quilibet eorum scit ubi debet percipere prebendam suam et fuit huiusmodi diuisio facta in dicta capella, presente magistro Lamberto decano et capitulo dicte capelle ac ipso qui loquitur, sed nescit utrum ipsa diuisio facta fuerit (Art. 42 à 51, 60.) ipsis abbate et conuentu percipientibus in dicta capella prebendam sicut in ipso articulo continetur. Item requisitus super quadragesimo secundo, tertio, quarto, quinto et sexto articulis dixit se nihil scire. Item requisitus super quadragesimo septimo articulo qui sic incipit. Item quod fructus exitus et prouentus cuiuslibet prebende et cetera, dixit quod credit dictum articulum verum esse computatis distributionibus et omnibus aliis que proueniunt ratione dicte prebende. Item requisitus super quadragesimo octauo articulo qui sic incipit. Item quod pars illa dicte pecunie et cetera, dixit se nihil scire. Item requisitus super quadragesimo nono articulo qui sic incipit. Item intendit probare quod dicti decanus et capitulum et canonici impediunt et cetera, dixit se nihil scire nisi quod dicti abbas et conuentus debent percipere prebendam defuncti canonici dicte capelle qui fecit primum stagium suum in dicta capella in bursa capituli dicte capelle et nunquam vidit quod perciperent prebendam distinctam quam habebat defunctus canonicus ante mortem. Item requisitus super quinquagesimo articulo qui sic incipit. Item intendit probare dictus procurator quod dicta capella ducis et cetera, dixit se nihil scire nisi quod dicta ecclesia sancti Medardi est et esse consueuit monasterii sancti Stephani diuionensis sicut supra dixit ipse qui loquitur. Item requisitus super quinquagesimo primo articulo qui sic incipit. Item quod specialiter fuit a sede apostolica per priuilegium concessum et cetera, dixit quod ita audiuit dici et legi dictum priuilegium pro ut credit similiter audiuit. Item requisitus super sexagesimo articulo qui sic incipit. Item intendit probare dictus procurator quod domus, terre vinee et cetera, dixit quod credit et intendit dictum articulum verum esse quia communiter census consueuerunt solui dictis abbati et conuentui vel eorum mandato de domibus et possessionibus sitis intra fines (Art. 61 à 66.) dictorum parochiatuum, exceptis propriis domibus decani et canonicorum dicte capelle ac coquinis et cellariis propriis eorumdem et etiam propriis vineis de generali dicti capituli, que sunt exempte una cum dicta capella a sede apostolica et eius auctoritate pro ut dicit. Item requisitus super sexagesimo primo articulo qui sic incipit. Item quod dicta ecclesia sancti Stephani est et ab antiquo fuit et cetera, dixit quod nescit si sit parochialis sed credit quod ab antiquo est et fuit baptismalis quia in ea sunt fontes in quibus baptisari consueuerunt pueri nascentes in parochiatu ecclesie sancti Medardi. Item requisitus super sexagesimo secundo articulo qui sic incipit. Item quod terre vinee et possessiones et cetera, dixit quod, exceptis decano et capitulo dicte capelle quos dicit esse exemptos a decimis soluendis dictis abbati et conuentui et qui non consueuerunt eis soluere decimas, ipse credit dictum articulum verum esse. Item requisitus super sexagesimo tertio articulo qui sic incipit. Item quod abbas et conuentus dicti monasterii perceperunt et cetera, dixit quod credit dictum articulum verum esse exceptis illis que excepit ipse qui loquitur in predicto sexagesimo articulo et exceptis officiariis dicte capelle. Item requisitus super sexagesimo quarto articulo qui sic incipit. Item quod percipiunt ab antiquo et cetera, dixit quod credit dictum articulum verum esse exceptis terris vineis et possessionibus decani et capituli ac canonicorum predicte capelle. Item requisitus super sexagesimo quinto articulo qui sic incipit. Item quod abbas et conuentus predicti fuerunt et cetera, dixit quod credit dictum articulum verum esse hoc excepto quod superius est exceptum. Item requisitus super sexagesimo sexto articulo qui sic incipit. Item quod licet dicta compositio per sedem apostolicam confirmata et cetera, dixit quod de omnibus contentis in dicta compositione non recolit sed bene credit quod dicti decanus et capitulum de (Art. 67, 68.) domibus cellariis et grangiis quas acquisiuerunt intra dictas parochias post dictam compositionem et que erant ante ecclesie sancti Stephani censuales generaliter censum soluere recusant ecclesie abbati et conuentui sancti Stephani et recusauerunt, dicens etiam ipse qui loquitur quod a tribus annis citra ipse emit et acquisiuit quemdam domum in castra Diuionis de qua soluit censum dictis abbati et conuentui vel eorum mandato, nec contra dixit soluere censum dictis religiosis vel eorum mandato, licet audiuerit dici a dicto decano ipsius capelle qui nunc est quod ipse qui loquitur et alii canonici dicte capelle non tenentur dictis abbati et conuentui ad solutionem alicuius census virtute dicte compositionis. Item requisitus super sexagesimo septimo articulo qui sic incipit. Item quod dicti decanus et capitulum et canonici se opponunt et cetera, dixit quod dictus articulus verus est. Requisitus quomodo scit dixit quod audiuit ita dici a decano et a pluribus canonicis dicte capelle qui dicunt se non teneri dictis religiosis ad aliquas decimas maxime cum sint exempti. Item requisitus super sexagesimo octauo articulo qui sic incipit. Item quod de illis vineis quas dicta capella et cetera, dixit per juramentum suum quod sibi videtur quod decanus et capitulum et canonici qui tunc presentes erant fuerunt requisiti in dicta capella ex parte dictorum abbatis et conuentus quod de illis et vineis quas dicta capella decanus et capitulum et canonici post compositionem predictam acquisierant intra parochias dicte ecclesie sancti Stephani et territoria earum decimarum et etiam censum soluerent, et ex parte dictorum decani et capituli et canonicorum responsum fuit quod non tenebantur dictis abbati et conuentis ratione dictarum vinearum ad decimam nec ad censum, nec recolit de nomine illius qui fuit mandatum seu qui requisitam predictam fecit ex parte dictorum abbatis et conuentus, sed credit quod dictus decanus pro se et capitulo et canonicis (Art. 69 et 76.) fecit responsionem predictam. Requisitus de tempore dixit quod a septem annis circiter de astantibus et hora non recolit nec de die, mense vel septimana. Item requisitus super sexagesimo nono articulo qui sic incipit. Item quod de predictis est et fuit publica vox et fama et cetera, dixit quod fama et vox est et fuit in dicta capella super hiis que dixit ipse qui loquitur de quadragesimo primo articulo. Et quod est similiter fama et vox apud dictas ecclesias sancti Stephani et capelle super contentis in quadragesimo tertio articulo et in quadragesimo septimo distributionibus computatis et quod dicti abbas et conuentus debent percipere prebendam defuncti canonici dicte capelle, si fecerit primum stagium suum in dicta capella, de pecunia burse capituli dicti loci et quod dicta ecclesia sancti Medardi est et esse consueuit pleno jure monasterii sancti Stephani diuionensis et quod fuit per priuilegium concessum dicte capelle ducis et decani ipsius, qui haberet curam animarum ducis et ducisse, et de contentis in sexagesimo articulo et quod dicta ecclesia sancti Stephani est ecclesia baptismalis. Ita dicit ipse qui loquitur quod vox et fama fuit et est apud dictas ecclesias et apud Diuionem et notorium et publicum super contentis in sexagesimo secundo, tertio, quarto, quinto, septimo et octauo articulis exceptis in omnibus hiis que superius excepit ipse qui loquitur. Item interrogatus quid est dicere publica vox et fama et unde habuit originem dixit ut supra. Item requisitus super septuagesimo sexto articulo qui sic incipit. Item quod predicti decanus et capitulum subtraxerunt et cetera, dixit quod credit dictum articulum verum esse, hoc excepto quod nescit si subtraxerunt predicta et soluere et contra dixerunt et contra dicunt contra dictam compositionem et obstantia eisdem quia audiuit dici a dicto decano quod de aliquibus possessionibus, quas dicti decanus et capitulum et canonici capelle habent (Art. 77 à 79.) vel acquiunt seu acquisierunt, non tenentur dictis abbati et conuentui ad censum nec ad decimas etiam virtute dicte compositionis. Item requisitus super septuagesimo septimo articulo qui sic incipit. Item quod dicti decanus et capitulum per dictum tempus et cetera, dixit quod credit dictum articulum verum esse, hoc excepto quod nescit a quo tempore impedierunt et recusauerunt nec scit utrum impediant vel recusent contra predictam compositionem. Item requisitus super septuagesimo octauo articulo qui sic incipit. Item quod de predictis fuit et est publica vox et cetera, dixit quod de contentis in predictis septuagesimo sexto et septimo articulis hoc excepto quod superius excepit ipse qui loquitur fuit et est publica vox et fama et predicta fuerunt et sunt publica et notoria apud ecclesias predictas et de hiis audiuit loqui inter decanum et canonicos predicte capelle, qui dicebant se non teneri dictis abbati et conuentui ad censum nec ad decimas et inter abbatem et canonicos dicti monasterii, qui dicebant contrarium. Interrogatus de tempore dixit quod a septem annis circiter. Interrogatus quis erat tunc abbas dicti monasterii dixit quod frater Hugo qui modo est et magister Lambertus Aucceuroise erat decanus dicte capelle et adhuc est. Item interrogatus super septuagesimo nono articulo qui sic incipit. Item intendit probare quod fructus redditus et cetera, dixit quod fructus redditus et prouentus distributiones et ea que proueniebant, proueniri et distribui poterant abbati et conuentui et monasterii predictis, ratione prebende quam percipiebant in dicta capella, eo tempore quod non erat lis inter partes predictas super dicta prebenda et eo tempore quo dicta ecclesia sancti Stephani seruiebat in dicta capella per unum de canonicis suis, valebant et valere poterant communiter existimare annuatim viginti libras turonenses et plus, causam scienciæ reddens quod prebenda ipsius qui loquitur quam percepit in dicta capella et fructus (Art. 80 à 90.) ipsius et distributiones valerunt sibi annuatim viginti libras turonenses et plus. Item requisitus super octogesimo articulo qui sic incipit. Item quod computatis omnibus que proueniebant et cetera, dixit dictum articulum verum esse dum tamen seruirent in dicta capella per unum de canonicis suis. Item requisitus super octogesimo primo, secundo, tertio, quarto, quinto et sexto articulis, dixit se nihil scire. Item requisitus super octogesimo nono articulo qui sic incipit. Item quod predicta compositio per aliqua tempora et cetera, dixit quod credit dictum articulum verum esse quia a quadraginta annis usque circa viginti annos proximo preteritos et maxime per aliqua tempora, quando viuebat abbas Amedeus, ipse vidit quod nulla erat dissensio super dicta compositione, vel super aliis que sciret ipse qui loquitur, inter illos sancti Stephani et capelle. Item requisitus super nonagesimo articulo qui sic incipit. Item quod decanus et canonici dicte capelle qui tunc erant et cetera, dixit se nihil scire nisi quod bene sunt quindecim anni et amplius elapsi quod frater Girardus quondam abbas dicti monasterii, predecessor fratris Hugonis, nunc abbatis dicti monasterii, Raignaudus canonicis sancti Stephani predicti et quidam alii canonici dicti monasterii, de quorum nominibus non recolit, venerunt ad ecclesiam dicte capelle, presentibus in dicta capella domino Artaudo tunc decano, Roberto cantore tunc et pluribus canonicis dicte capelle, et vidit ipse qui loquitur quod tam frater Girardus abbas quam canonici sui tunc presentes in dicta capella, fecerunt fidelitatem decano et canonicis dicte capelle tunc presentibus, pacis osculo subsecuto, et statim postmodum dicti decanus et cantor accesserunt ad ecclesiam sancti Stephani cum canonicis suis tunc presentibus et ante [...]